NER ดีดกลับ 10% หลังราคาร่วงหนักวานนี้ ลุ้นกำไรไตรมาส 3/63 โตแรง
NER ดีดกลับ 10% หลังราคาร่วงหนักวานนี้ ลุ้นกำไรไตรมาส 3/63 โตแรง
2 ต.ค. 2563

ผู้สื่อข่าวรายงานว่า บริษัท นอร์ทอีส รับเบอร์ จำกัด (มหาชน) หรือ NER ณ เวลา 16.12 น. อยู่ที่ระดับ 3.34 บาท บวก0.30 บาท หรือ 9.87% ด้วยมูลค่าซื้อขาย 438.67 ล้านบาท
โดยราคาหุ้นปรับตัวขึ้น หลังจากวานนี้ (1 ต.ค.) ราคาหุ้นปรับตัวลงแรง โดยปิดตลาดวานนี้อยู่ที่ระดับ 3.04 บาท ลบ0.12 บาท หรือ 3.80% ด้วยมูลซื้อขาย 341.02 ล้านบาท
ทั้งนี้บล.คันทรี่ กรุ๊ป ระบุในบทวิเคราะห์วันนี้(1ต.ค.63) บริษัท นอร์ทอีส รับเบอร์ จำกัด (มหาชน) หรือ NER (ซื้อ / ราคาเป้าหมาย 4.40 บาท) แนวโน้มผลประกอบการไตรมาส 3/63 ของบริษัทคาดว่าจะเห็นการเติบโตอย่างมากเมื่อเทียบกับไตรมาส3/62 รับผลดีจากปริมาณการขายที่สูงถึง 1 แสนตัน และคาดดีต่อเนื่องไปจนถึงไตรมาส 4/63 ผลจากราคายาง SICOM ที่ปรับตัวเพิ่มขึ้นโดยคาดการณ์กำไรปี 2563 เติบโต 32% เทียบช่วงเดียวกันของปีก่อน และปี 64 เติบโตต่อเนื่องราว 20% เทียบช่วงเดียวกันของปีก่อน